Kaptain Mike Grey blev den store helt for de undertippede vendelboer, da han scorede sejrsmålet til 2-1 to minutter inde i den forlængede spilletid. Frederikshavn havde Frederik Andersen tilbage i målet, og han spillede en stor kamp for White Hawks. Den store målmand kunne se Mads Bech Christensen bringe Frederikshavn foran med 1-0. De forsvarende mestre fra SønderjyskE udlignede til 1-1 og kampen måtte i overtid. Her blev Frederikshavns nummer 23 endnu en gang den store helt. Med sejren fører White Hawks overraskende semifinaleserien med 1-0. De to hold mødes igen søndag eftermiddag i Frederikshavn, og her vil en sejr for alvor give vendelboerne tro på, at en finaleplads kan nås. Der spilles bedst af syv kampe i semifinaleserien. Også i den anden semifinaleserie var der en overraskende vinder. Her slog Rødovre Herning.

Opsummering:
Frederikshavn White Hawks leverede en stor overraskelse i den første af DM-semifinale i ishockey. På udebane besejrede White Hawks de forsvarende danske mestre med 2-1.